text: 2.700 ledige stillinger venter på at blive besat
  15 december 2017 kl. 19.00
  2.700 gange har virksomheder i Syd- og Sønderjylland slået stillinger op - uden at få dem besat. Værst står det til i byggebranchen. 
  Der er problemer med at få folk nok – og rigtige folk til virksomhederne. Det viser en ny undersøgelse fra Styrelsen for Arbejdsmarked og Rekruttering.
  2700 stillinger i Syd- og Sønderjylland er i løbet af efteråret slået op uden at blive besat. På landsplan er der tale om 20.000 stillinger. Til sammenligning var der i 2007 66.000 stillinger, der ikke blev besat.
  En af brancherne har særlig svært ved at besætte deres ledige stillinger. 
  I virksomheder indenfor bygge- og anlægsbranchen er der lige nu 750 ubesatte stillinger i Syd- og Sønderjylland.
  En stor del af problemet i branchen er, at det er svært at få fat i faglært arbejdskraft. I sær mangler der tømrere, murere, elektrikere, bygningsmalere og specialarbejdere indenfor jord og beton.
  Udfordringen med at få besat ledige stillinger rammer også andre brancher i Syd- og Sønderjylland.
  Udover bygge- og anlægsbranchen er stillinger indenfor hotel og restauration, industri, landbrug, skovbrug og fiskeri samt transport også svære at besætte. 
  Her ses hele listen over, hvor mange syd- og sønderjyske stillinger i hver branche, der i dette efterår er slået op, men ikke besat.
  BRANCHEANTAL 
      
      
            Bygge og anlæg750
            Hotel og restauration332
            Landbrug, skovbrug og fiskeri213
            Rejsebureau, rengøring og anden operationel service109
            Information og kommunikation145
            Ejendomshandel og udlejning66
            Videnservice66
            Transport211
            Industri384
            Finansiering og forsikring25
            Vandforsyning og renovation5
            Handel193
            Andre serviceydelser mv.16
            Sundhed og socialvæsen103
            Kultur og fritid16
            Råstofudvinding6
            Offentlig administration, forsvar og politi9
            Undervisning12
            Energiforsyning1
            Uoplyst37
            I alt2700
  
  